**З А П И С Н И К**

**са 3. седнице Скупштине општине Рача**

**одржане дана 04.03.2024.године**

**Председник Скупштине, Ненад Савковић:** Добар дан поштовани одборници. Отварам 3. седницу Скупштине општине Рача, која се одржава данас 04.03.2024.године са почетком у 10:00 часова и позивам Секретара Скупштине да прозове присутне како би утврдили кворум.

**Секретар Скупштине, Марија Стевановић:** Ненад Савковић присутан, Милица Обрадовић присутна, Зорица Милошевић присутна, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић присутан, Славиша Сретеновић није присутан, Гордана Милићевић присутна, Борко Петровић присутан, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић присутан, Душан Ђоковић присутан, Радослав Радојичић присутан, Горан Миленовић присутан ово су сада кандидати за одборнике, значи Горан Миленовић присутан, Иван Станојевић присутан, Зорица Јовановић присутна, Зоран Владисављевић присутан, Тамара Живуловић присутна, Горан Деспотовић присутан и Горан Јевтић није присутан.

**Председник Скупштине, Ненад Савковић:** Констатујем да је седници присутвује 20 одборника и 6 кандидата за одборнике, тако да имамо кворум за пуноправан рад, и одлучивање.

**Председник Скупштине, Ненад Савковић:** У материјалу за ову седницу су Вам достављени Записник са конститутативне седнице и Записник са друге седнице Скупштине општине Рача која је одржана по хитном поступку. Да ли има примедби на записник са конститутативне седнице? Нема.

**Председник Скупштине, Ненад Савковић:** Које за усвајање записника са конститутативне седнице од 26.01.2024.године?

**Председник Скупштине, Ненад Савковић:** Констатујем да је записник усвојен са 20 гласова ЗА, није било против и није било уздржаних.

**Председник Скупштине, Ненад Савковић:** Записник са 2. седнице Скупштине општине Рача одржане по хитном поступку дана 26.01.2024.године, такође сте добили у материјалу, да ли има примедби? Уколико не, стављам на гласање, ко је за то да усвојимо записник са 2. седнице по хитном поступку. Ко је за, против, уздржаних? Нема.

**Председник Скупштине, Ненад Савковић:** Констатујем да је записник усвојен са 20 гласова ЗА, није било против и није било уздржаних.

**Председник Скупштине, Ненад Савковић:** У материјалу за данашњу седницу Вам је достављен предложени дневни ред. Обавештавам Вас да је у складу са чланом 98. Пословника о раду Скупштине општине Рача достављен један предлог за допуну предложеног дневног реда. Предлог је доставило Општинско веће општине Рача и сада ћу да Вам прочитам: „Захтев за допуну предложеног дневног реда за 3. седницу Скупштине општине Рача, заказану за 04.03.2024. године. На основу члана 98. Пословника о раду Скупштине општине Рача ("Службени гласник општине Рача" број 06/08), Општинско веће општине Рача, предлаже допуну предложеног дневног реда за 3. седницу Скупштине општине Рача, заказану за 04.03.2024. године, тако да се дневни ред допуни са следећом тачком дневног реда и то:

* Разматрање предлога Одлуке о давању сагласности на Одлуку Надзорног одбора ЈКП „Рача“, Рача, број 294-4, од 11.10.2023. године, о набавци радних машина путем кредитног задужења.“

**Председник Скупштине, Ненад Савковић:** Ко је за овакав предлог предложеног дневног реда? Ко је за, ко је против, уздржаних? Нема.

**Председник Скупштине, Ненад Савковић:** Констатујем да је гласало 20 одборника ЗА, није било против , није било уздржаних.

**Председник Скупштине, Ненад Савковић:** Сада ћу Вам прочитати дневни ред у целини, Секретар ће Вам прочитати.

**Секретар Скупштине, Марија Стевановић:**

**Д Н Е В Н И Р Е Д**

**(Допуњени)**

1. Доношење Одлуке о потврђивању мандата одборника Скупштине општине Рача - Горану Миленовићу из Саранова, општина Рача;
2. Доношење Одлуке о потврђивању мандата одборника Скупштине општине Рача - Ивану Станојевићу из Вучића, општина Рача;
3. Доношење Одлуке о потврђивању мандата одборника Скупштине општине Рача - Зорици Јовановић из Раче;
4. Доношење Одлуке о потврђивању мандата одборника Скупштине општине Рача - Зорану Владисављевићу из Малог Крчмара, општина Рача;
5. Доношење Одлуке о потврђивању мандата одборника Скупштине општине Рача - Тамари Живуловић из Трске, општина Рача;
6. Доношење Одлуке о потврђивању мандата одборника Скупштине општине Рача - Горану Деспотовићу из Раче;
7. Доношење Одлуке о потврђивању мандата одборника Скупштине општине Рача -Горану Јевтићу из Бораца, општина Рача;
8. Разматрање предлога Одлуке о буџету општине Рача за 2024. годину;
9. Разматрање предлога Кадровског плана Општинске управе и Општинског правобранилаштва општине Рача за 2024. годину;
10. Разматрање предлога Одлуке о давању сагласности на Финансијски план и програмске активности Црвеног крста Рача за 2024. годину;
11. Разматрање предлога Одлуке о екстерној ревизији завршног рачуна буџета општине Рача за 2023. годину;
12. Разматрање предлога Одлуке о покретању поступка прибављања непокретности у јавну својину општине Рача, без накнаде, по основу поклона, и то: кп.бр. 446/2 КО Рача и кп.бр. 446/4 КО Рача;
13. Разматрање предлога Решења о образовању Општинског штаба за ванредне ситуације на територији општине Рача;
14. Разматрање предлога Одлуке о давању сагласности на Програм сакупљања и одвожења отпада за 2024. годину, на територији општине Рача, ФЦЦ „ВРБАК“ д.о.о.Лапово;
15. Разматрање предлога Одлуке о усвајању Извештаја о реализацији Локалног плана управљања отпадом општине Рача за период од 2012. до 2022. године;
16. Разматрање предлога Одлуке о приступању изради Средњорочног плана општине Рача, за период од 2024. до 2026. године;
17. Разматрање предлога Одлуке о приступању изради Локалног плана управљања отпадом на територији општине Рача за период од 2024. до 2033. године;
18. Разматрање предлога Одлуке о давању сагласности на Статут Народне библиотеке „Радоје Домановић“, Рача, број 5, од 19.01.2024.године;
19. Разматрање предлога Одлуке о покретању поступка прибављања непокретности у јавну својину општине Рача, непосредном погодбом и то кп.бр. 80/8 КО Рача;
20. Разматрање предлога Одлуке о покретању поступка отуђења непокретности из јавне својине општине Рача, путем прикупљања писмених понуда и то кп.бр. 304/20 КО Рача;
21. Разматрање предлога Решења о разрешењу члана Школског одбора Средње школе „Ђура Јакшић“ у Рачи, представника родитеља;
22. Разматрање предлога Решења о именовању члана Школског одбора Средње школе „Ђура Јакшић“ у Рачи, представника родитеља;
23. Разматрање предлога Одлуке о давању сагласности на Одлуку Надзорног одбора ЈКП „Рача“, Рача, број 294-4, од 11.10.2023. године, о набавци радних машина путем кредитног задужења;
24. Разно.

**Председник Скупштине, Ненад Савковић:** Да ли има примедби на овакав дневни ред? Ако не, стављам на гласање дневни ред у целини. Ко је за, против, уздржаних? Нема.

**Председник Скупштине, Ненад Савковић:** Констатујем да је дневни ред усвојен са 20 гласова ЗА, није било против и није било уздржаних.

**Председник Скупштине, Ненад Савковић:** Прелазимо на рад по тачкама дневног реда. Када су у питању прве седам тачке дневног реда подсетићу Вас да је на конститутативној седници Скупштине општине Рача четири одборника Скупштине општине Рача поднело усмене оставке и то: Милош Николић, Оливера Шћекић, Маја Ветровић и Ивана Стојановић.

На другој седници Скупштине општине Рача три одборника су изабрана на функције које су по закону неспојиве са функцијом одборника па је Скупштина општине Рача донела одлуке којима се констатује престанак мандата овим одборницима и то: Бранку Радосављевићу, Ђорђу Иванковићу и Александру Сенићу.

Скупштина општине Рача је у складу са чланом 72. став 1. Законом о локалним изборима („Службени гласник РС“, бр. 14/2022), дана 26.01.2024. године упутила Општинској изборној комисији општине Рача Захтеве за попуњавање упражњених одборничких места у Скупштини Општине Рача. Општинска изборна комисија општине Рача је поступајући у складу са поднетим Захтевима Скупштине општине Рача, а у складу са члановима 72. и 73. Закона о локалним изборима, на седници одржаној дана 28.01.2024. године, донела Решења о додељивању мандата за нове кандидате за одборнике уместо одборника којима је констатован престанак мандата.Такође, Општинска изборна комисија општине Рача је издала Уверења о избору за нове одборнике Скупштине општине Рача.

На основу члана 81. Пословника о раду Скупштине општине Рача ("Службени гласник општине Рача" број 6/08), Мандатно-имунитетска комисија Скупштине општине Рача, на седници одржаној дана 19.02.2024. године, је разматрајући законске услове за доношење Одлукa о потврђивању мандата сваком новом одборнику у Скупштини општине Рача, утврђујући да ли су подаци из Уверења о избору за сваког одборника Скупштине општине Рача истоветни са подацима из Решења Општинске изборне комисије општине Рача о додели мандата сваког кандидата за одборника, закључила да су се у складу са члановима 72. и 73. Закона о локалним изборима ("Сл. гласник РС", број 14/22), створили законски услови за потврђивање мандата новим одборницима те је донела појединачне Закључке за сваког новог одборника и сачинила Извештај којим предлаже да Скупштина општине Рача потврди мандате следећим кандидатима за одборнике: Горан Миленовић, Иван Станојевић, Зорица Јовановић, Зоран Владисављевић, Тамара Живуловић, Горан Деспотовић и Горан Јевтић.

Горан Јевтић присуствује седници од овог тренутка.

**Тачка 1. Доношење Одлуке о потврђивању мандата одборника Скупштине општине Рача – Горану Миленовићу из Саранова, општина Рача.**

**Председник Скупштине, Ненад Савковић:** Скупштина општине Рача, на конститутивној седници одржаној дана 26.01.2024. године, донела је Одлуку о престанку мандата одборника у Скупштини општине Рача, број: 020-6/2024-I-01, којом је констатовано да је Милошу Николићу из Раче, изабраном за одборника Скупштине општине Рача са Изборне листе ИВИЦА ДАЧИЋ- ПРЕМИЈЕР СРБИЈЕ, престао мандат одборника пре истека времена на које је изабран, због подношења усмене оставке.

На основу члана 72. и члана 73. Закона о локалним изборима, у поступку попуњавања упражњеног одборничког места, Општинска изборна комисија општине Рача је, на седници одржаној дана 28.01.2024. године, донела Решење број: 013-17/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то: Горану Миленовићу, рођеном 1983. године, раднику, из Саранова, са Изборне листе ИВИЦА ДАЧИЋ- ПРЕМИЈЕР СРБИЈЕ.

Мандатно-имунитетска комисија Скупштине општине Рача је предложила Скупштини општине Рача да Горану Миленовићу из Саранова потврди мандат одборника Скупштине општине Рача.

Чланом 72. став 3. Закона о локалним изборима прописано је да мандат новог одборника почиње да тече од дана када му је Скупштина потврдила мандат.

Чланом 72. став 4. истог Закона прописано је да мандат новог одборника може трајати најдуже до истека времена на које је изабран одборник коме је престао мандат.

**Председник Скупштине, Ненад Савковић:** Отварам расправу. Да ли има пријављених за реч?

**Председник Скупштине, Ненад Савковић:**Стављам на гласање предлог да се потврди мандат одборника Скупштине општине Рача Горану Миленовићу, рођеном 1983. године, раднику, из Саранова, са Изборне листе ИВИЦА ДАЧИЋ- ПРЕМИЈЕР СРБИЈЕ, изабраном на изборима одржаним дана 17. децембра 2023. године. Ко је за, против, уздржаних?

**Председник Скупштине, Ненад Савковић:**Констатујем да је предлог усвојен са 20 гласова „ЗА“, није било „против“ и није било „уздржаних.

**ТАЧКА 2: Доношење Одлуке о потврђивању мандата одборника Скупштине општине Рача - Ивану Станојевићу из Вучића, општина Рача;**

**Председник Скупштине, Ненад Савковић:** Скупштина општине Рача, на конститутивној седници одржаној дана 26.01.2024. године, донела је Одлуку о престанку мандата одборника у Скупштини општине Рача, број: 020-7/2024-I-01, којом је констатовано да је Оливери Шћекић из Саранова, изабраној за одборницу Скупштине општине Рача са Изборне листе ИВИЦА ДАЧИЋ- ПРЕМИЈЕР СРБИЈЕ, престао мандат одборника пре истека времена на које је изабрана, због подношења усмене оставке.

На основу члана 72. и члана 73. Закона о локалним изборима, Општинска изборна комисија општине Рача је, на седници одржаној дана 28.01.2024. године, донела Решење број: 013-15/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то Ивану Станојевићу, рођеном 1984. године, пољопривредном техничару, из Вучића, са Изборне листе ИВИЦА ДАЧИЋ- ПРЕМИЈЕР СРБИЈЕ.

Мандатно-имунитетска комисија је предложила Скупштини општине Рача да Ивану Станојевићу из Вучића, потврди мандат одборника Скупштине општине Рача.

Отварам расправу. Да ли има пријављених за реч?

**Председник Скупштине, Ненад Савковић:** Стављам на гласање да се потврди мандат одборника Скупштине општине Рача Ивану Станојевићу, рођеном 1984. године, пољопривредном техничару, из Вучића, са Изборне листе ИВИЦА ДАЧИЋ- ПРЕМИЈЕР СРБИЈЕ, изабраном на изборима одржаним дана 17. децембра 2023. године. Ко је за, против, уздржаних?

**Председник Скупштине, Ненад Савковић:** Констатујем да је предлог усвојен са 21 гласом „ЗА“, није било „против“ и није било „уздржаних.

**ТАЧКА 3. Доношење Одлуке о потврђивању мандата одборника Скупштине општине Рача – Зорици Јовановић из Раче.**

**Председник Скупштине, Ненад Савковић:** Скупштина општине Рача, на конститутивној седници одржаној дана 26.01.2024. године, донела је Одлуку о престанку мандата одборника у Скупштини општине Рача, број: 020-8/2024-I-01, којом је констатовано да је Маји Ветровић из Раче, изабраној за одборницу Скупштине општине Рача са Изборне листе ИВИЦА ДАЧИЋ- ПРЕМИЈЕР СРБИЈЕ, престао мандат одборника пре истека времена на које је изабрана, због подношења усмене оставке.

На основу члана 72. и члана 73. Закона о локалним изборима, Општинска изборна комисија општине Рача је, на седници одржаној дана 28.01.2024. године, донела Решење број: 013-18/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то: Зорици Јовановић, рођеној 1970. године, радници, из Раче, са Изборне листе ИВИЦА ДАЧИЋ- ПРЕМИЈЕР СРБИЈЕ.

Мандатно-имунитетска комисија je предложила Скупштини општине Рача да Зорици Јовановић из Раче потврди мандат одборника Скупштине општине Рача.

Отварам расправу. Да ли има пријављених за реч?

**Председник Скупштине, Ненад Савковић:**Стављам на гласање предлог да се потврди мандат одборника Скупштине општине Рача Зорици Јовановић, рођеној 1970. године, радници, из Раче, са Изборне листе ИВИЦА ДАЧИЋ- ПРЕМИЈЕР СРБИЈЕ, изабраној на изборима одржаним дана 17. децембра 2023. године. Ко је за, против, уздржаних?

**Председник Скупштине, Ненад Савковић:**Констатујем да је предлог усвојен са 22 гласа „ЗА“, није било „против“ и није било „уздржаних.

**ТАЧКА 4. Доношење Одлуке о потврђивању мандата одборника Скупштине општине Рача – Зорану Владисављевићу из Малог Крчмара, општина Рача.**

**Председник Скупштине, Ненад Савковић:** Скупштина општине Рача, на конститутивној седници одржаној дана 26.01.2024. године, донела је Одлуку о престанку мандата одборника у Скупштини општине Рача, број: 020-14/2024-I-01, којом је констатовано да је Ивани Стојановић из Поповића, изабраној за одборницу Скупштине општине Рача са Изборне листе ИВИЦА ДАЧИЋ- ПРЕМИЈЕР СРБИЈЕ, престао мандат одборника пре истека времена на које је изабрана, због подношења усмене оставке.

Општинска изборна комисија општине Рача је, на седници одржаној дана 28.01.2024. године, донела Решење број: 013-16/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то Зорану Владисављевићу, рођеном 1966. године, пољопривреднику, из Малог Крчмара, са Изборне листе ИВИЦА ДАЧИЋ- ПРЕМИЈЕР СРБИЈЕ.

Мандатно-имунитетска комисија je предложила Скупштини општине Рача да Зорану Владисављевићу из Малог Крчмара потврди мандат одборника Скупштине општине Рача. Отварам расправу. Да ли има пријављених за реч?

**Председник Скупштине, Ненад Савковић:** Стављам на гласање предлог да се потврди мандат одборника Скупштине општине Рача Зорану Владисављевићу, рођеном 1966. године, пољопривреднику, из Малог Крчмара, са Изборне листе ИВИЦА ДАЧИЋ- ПРЕМИЈЕР СРБИЈЕ, изабраном на изборима одржаним дана 17. децембра 2023. године. Ко је за , против, уздржаних?

**Председник Скупштине, Ненад Савковић:**Констатујем да је предлог усвојен са 23 гласа „ЗА“, није било „против“ и није било „уздржаних.

**ТАЧКА 5: Доношење Одлуке о потврђивању мандата одборника Скупштине општине Рача – Тамари Живуловић из Ррске, општина Рача.**

**Председник Скупштине, Ненад Савковић:** Скупштина општине Рача, на седници одржаној дана 26.01.2024. године, донела је Одлуку о престанку мандата одборника у Скупштини општине Рача, број: 020-19/2024-I-01, којом је констатовано да је Бранку Радосављевићу из Великог Крчмара, изабраном за одборника Скупштине општине Рача са Изборне листе АЛЕКАНДАР ВУЧИЋ-Рача не сме да стане, престао мандат одборника пре истека времена на које је изабран, због избора на функцију Председника општине Рача, која је по закону неспојива са функцијом одборника.

Општинска изборна комисија општине Рача је, на седници одржаној дана 28.01.2024. године, донела Решење број: 013-12/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то Тамари Живуловић, рођеној 1998. године, студенту, из Трске, са Изборне листе АЛЕКАНДАР ВУЧИЋ-Рача не сме да стане.

Мандатно-имунитетска комисија Скупштине општине Рача je предложила Скупштини општине Рача да Тамари Живуловић из Трске потврди мандат одборника Скупштине општине Рача.

Отварам расправу. Да ли има пријављених за реч?

**Председник Скупштине, Ненад Савковић:** Стављам на гласање предлог да се потврди мандат одборника Скупштине општине Рача Тамари Живуловић, рођеној 1998. године, студенту, из Трске, са Изборне листе АЛЕКАНДАР ВУЧИЋ-Рача не сме да стане, изабраној на изборима одржаним дана 17. децембра 2023. године. Ко је за , против , уздржаних.

**Председник Скупштине, Ненад Савковић:**Констатујем да је предлог усвојен са 24 гласа „ЗА“, није било „против“ и није било „уздржаних.

**ТАЧКА 6: Доношење Одлуке о потврђивању мандата одборника Скупштине општине Рача – Горану Деспотовићу из Рача.**

**Председник Скупштине, Ненад Савковић:** Скупштина општине Рача, на седници одржаној дана 26.01.2024. године, донела је Одлуку о престанку мандата одборника у Скупштини општине Рача, број: 020-20/2024-I-01, којом је констатовано да је Ђорђу Иванковићу из Раче, изабраном за одборника Скупштине општине Рача са Изборне листе АЛЕКАНДАР ВУЧИЋ-Рача не сме да стане, престао мандат одборника пре истека времена на који је изабран, због избора на функцију заменика Председника општине Рача, која је по закону неспојива са функцијом одборника.

Општинска изборна комисија општине Рача је, на седници одржаној дана 28.01.2024. године, донела Решење број: 013-14/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то Горану Деспотовићу, рођеном 1974. године, механичару, из Раче, са Изборне листе АЛЕКАНДАР ВУЧИЋ-Рача не сме да стане.

Мандатно-имунитетска комисија Скупштине општине Рача је предложила Скупштини општине Рача да Горану Деспотовићу из Раче потврди мандат одборника Скупштине општине Рача.

Отварам расправу. Да ли има пријављених за реч?

**Председник Скупштине, Ненад Савковић:**Стављам на гласање предлог да се потврди мандат одборника Скупштине општине Рача Горану Деспотовићу, рођеном 1974. године, механичару, из Раче, са Изборне листе АЛЕКАНДАР ВУЧИЋ-Рача не сме да стане, изабраном на изборима одржаним дана 17. децембра 2023. године. Ко је за, против, уздржаних?

**Председник Скупштине, Ненад Савковић:**Констатујем да је предлог усвојен са 25 гласова „ЗА“, није било „против“ и није било „уздржаних.

**ТАЧКА 7: Доношење Одлуке о потврђивању мандата одборника Скупштине општине Рача – Горану Јевтићу из Бораца, општина Рача.**

**Председник Скупштине, Ненад Савковић:** Скупштина општине Рача, на седници одржаној дана 26.01.2024. године, донела је Одлуку о престанку мандата одборника у Скупштини општине Рача, број: 020-21/2024-I-01, којом је констатовано да је Александру Сенићу из Сепаца, изабраном за одборника Скупштине општине Рача са Изборне листе АЛЕКАНДАР ВУЧИЋ-Рача не сме да стане, престао мандат одборника пре истека времена на које је изабран, због избора на функцију члана Општинског већа општине Рача, која је по закону неспојива са функцијом одборника.

Општинска изборна комисија општине Рача је, на седници одржаној дана 28.01.2024. године, донела Решење број: 013-13/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то: Горану Јевтићу, рођеном 1984. године, столару, из Бораца, са Изборне листе АЛЕКАНДАР ВУЧИЋ-Рача не сме да стане.

Мандатно-имунитетска комисија je предложила Скупштини општине Рача да Горану Јевтићу из Бораца потврди мандат одборника Скупштине општине Рача.

Отварам расправу. Да ли има пријављених за реч?

**Председник Скупштине, Ненад Савковић:**Стављам на гласање предлог да се потврди мандат одборника Скупштине општине Рача Горану Јевтићу, рођеном 1984. године, столару, из Бораца, са Изборне листе АЛЕКАНДАР ВУЧИЋ-Рача не сме да стане, изабраном на изборима одржаним дана 17. децембра 2023. године. Ко је за, против, уздржаних?

**Председник Скупштине, Ненад Савковић:**Констатујем да је предлог усвојен са 26 гласова „ЗА“, није било „против“ и није било „уздржаних.

**Председник Скупштине, Ненад Савковић:** Пре наставка седнице позивам одборнике којима је сада потврђен мандат да положе заклетву понављајући речи које ће секретар Скупштине да чита.

**Секретар Скупштине, Марија Стевановић:** Заолићу новоизабране одборнике да устану и да за мном понављају текст заклетве:

"Заклињем се да ћу се у раду Скупштине општине Рача придржавати Устава, Закона и Статута општине Рача и да ћу часно и непристрасно вршити дужност одборника руководећи се интересима грађана".

**Секретар Скупштине, Марија Стевановић:** Хвала Вам. Честитам Вам на одборничким мандатима.

**Председник Скупштине, Ненад Савковић:** Честитам свим одборницима и желим пуно успеха и доприноса у даљем раду.

**Секретар Скупштине, Марија Стевановић:** Замолићу Вас само да потпишете заклетве.

**Председник Скупштине, Ненад Савковић:** Настављамо са дневним редом, (мало тише).

**ТАЧКА 8 : Разматрање предлога Одлуке о буџету општине Рача за 2024. годину;**

**Председник Скупштине, Ненад Савковић:** Укратко Председниче, вероватно шеф буџета или ти ко ће да образложи.

**Председник општине, Бранко Радосављевић:** Добар дан Председниче Скупштине, поштовани одборници, да Вам пожелим успешан рад данас. Ја ћу поводом ове тачке да само кратко неколико речи о самој суштини буџета, о детаљима ће Снежа Маџић. Пред вама се налази предлог Буџета који је рађен у складу са извесним препорукама Министарства финансија и у договору са нашим стручним службама. А посебно одборници који су већ раније били у претходним сазивима приметићете да је у буџету доста неких позиција смањено, лимитирано, неке су и читаве избачене. Ове године се заиста велики пројекти код нас реализују али углавном из средстава Министарстава и државе. Ми смо кроз овај буџет видећете, определили само одређен део свог учешћа па ће тиме надамо се створити се услови да у другом делу године уз уштеде које направимо и ми сами уђемо у неке инвестиције које сада нисмо смели или могли да ставимо у предлог овог првог Буџета који би требало да усвојите да би смо са њим кренули да радимо. Знате да још увек је на снази Привремени буџет који нам многе ствари лимитира, онемогућава рад. Тако да одмах након усвајања од сутра крећемо у реализацију свих оних текућих послова, обавеза, договорених већ пројеката и мислим да ће ова година, без обзира ето да кажем мало тај рестриктивнији буџет да ће нам свакако бити успешана што се тиче тих завршетака већ започетих пројеката, али и реалитзација неких нових за које тек аплицирамо. То што сте видели да смо за неке пројекте стављена наша учешћа у буџету то је тек део. Приметићете мало повећану буџетску резерву која је остављена управо из тог разлога па уколико буде било потребе да се учествује у неким пројектима од државе то ће се одатле и повлачити. Искористио бих још прилику да честитам свим новоизабраним одборницима, овим претходнима сам честитао на прошлој седници Скупштине. И желим да Вам да овај цео мандат свима нама заједно буде успешан као и овај раније до сада. Хвала Вам.

**Председник Скупштине, Ненад Савковић:** Хвала Председниче. Отварамо дискусију по овој тачки дневног реда. Да ли неко жели реч?

Констатујем да седници не присуствује Душан Ђоковић.

Уколико нема дискутаната, стављам на гласање:предлог Одлуке о буџету општине Рача за 2024. годину. Ко је за, против, уздржаних?

**Председник Скупштине, Ненад Савковић:** Констатујем да је усвојена Одлука о буџету општине Рача за 2024. годину са 25 гласова ЗА, није било против и није било уздржаних.

**ТАЧКА 9: Разматрање предлога Кадровског плана Општинске управе и Општинског правобранилаштва општине Рача за 2024. годину;**

**Председник Скупштине, Ненад Савковић:** Начелница Општинске управе, Јована Бетулић.

**Начелница Општинске управе, Јована Бетулић:** Добар дан. Правни основ за усвајање Кадровског плана Општинске управе и Општинског правобранилаштва општине Рача за 2024.годину садржан је Закону о запосленима у аутономним покрајинама и јединицама локалне самоуправе. Истим Законом је предвиђено да се нацрт Кадровског плана припрема у складу са буџетском годином, истовремено са нацртом буџета јединице локалне самоуправе тако да буде усаглашен са средствима која су обезбеђена буџетом. Тако да смо ми донели Кадровски план којим пратимо буџет који сте усвојили.

**Председник Скупштине, Ненад Савковић:** Отварамо дискусију по овој тачки дневног реда да ли неко има питања, жели реч? Нема дискутаната, стављам на гласање:предлог Кадровског плана Општинске управе и Општинског правобранилаштва општине Рача за 2024. годину. Ко је за, против, уздржаних? Нема.

**Председник Скупштине, Ненад Савковић:** Констатујем да је Кадровски план усвојен са 25 гласова ЗА, није било против и није било уздржаних.

**ТАЧКА 10: Разматрање предлога Одлуке о давању сагласности на Финансијски план и програмске активности Црвеног крста Рача за 2024. годину;**

**Председник Скупштине, Ненад Савковић:** Такође као саставни део буџета. У овој тачци желим да Вам прочитам да се обратио Борко Петровић: „Поштовани, узимајући у обзир да још увек обављам дужност председника Управног одбора Црвеног крста Рача, обавештавам Вас да се изузимам од учешћа у раду и одлучивања по 10. тачки дневног реда, 3. седнице Скупштине општине Рача, која гласи:Разматрање предлога Одлуке о давању сагласности на Финансијски план и програмске активности Црвеног крста Рача за 2024. годину, 04.03. Борко Петровић.“ Неће учествовати у раду из разлога као што сте чули.

**Председник Скупштине, Ненад Савковић:** Да ли неко жели реч? Уколико нема дискутаната, стављам на гласање: Одлуку о давању сагласности на Финансијски план и програмске активности Црвеног крста Рача за 2024. годину; Ко је за, против, уздржаних? Нема.

**Председник Скупштине, Ненад Савковић:** Констатујем да је ЗА било 24 гласа, није било против и није било уздржаних.

**ТАЧКА 11: Разматрање предлога Одлуке о екстерној ревизији завршног рачуна буџета општине Рача за 2023. годину;**

**Председник Скупштине, Ненад Савковић:** Снежана Маџић образложиће укратко ову тачку и одговорити на евентуална питања.

**Снежана Маџић, Шеф рачуноводства:** Добар дан, хвала Председниче, поштовани одборници. Државна ревизијска институција нам је дала сагласност да друго лице, односно, екстерна ревизија се изврши у оквиру другог лица завршног рачуна буџета општине Рача за 2023.годину. А то је прописано Законом о буџетском систему члан 92. У том члану стоји да Скупштина општине мора да донесе Одлуку о избору, значи спровођење јавне набавке за ревизију другог лица завршног рачуна буџета општине Рача за 2023.годину.

**Председник Скупштине, Ненад Савковић:** Хвала. Отварамо дискусију по 11. тачки дневног реда. Нема дискутаната. Стављам на гласање:Одлуку о екстерној ревизији завршног рачуна буџета општине Рача за 2023. годину; Ко је за, против, уздржаних? Нема.

**Председник Скупштине, Ненад Савковић:** Констатујем да је тачка усвојена са 23 гласа ЗА, није било против и није било уздржаних.

**ТАЧКА 12: Разматрање предлога Одлуке о покретању поступка прибављања непокретности у јавну својину општине Рача, без накнаде, по основу поклона, и то: кп.бр. 446/2 КО Рача и кп.бр. 446/4 КО Рача;**

**Председник Скупштине, Ненад Савковић:** Обрађивач ове тачке, образложиће Начелница Општинске управе Јована.

**Начелница Општинске управе, Јована Бетулић:** Покреће се поступак прибављања непокретности у јавну својину општине Рача и то две парцеле, једна је 446/2, КО Рача , у површини 80м2 и кп.бр.446/4 КО Рача, површине 81м2 која се налази у својини Манастира Вишевац, Епархије Шумадијске, Српске православне цркве Вишевац без накнаде по основу поклона. Раније је општина Рача закључила поравњање пред Вишим Судом у Крагујевцу са Епархијом. Тако да је ово спровођење тог поравњања катастар.

**Председник Скупштине, Ненад Савковић:** Хвала. Отварам дискусију по овој тачки дневног реда, да ли неко жели реч? Уколико не, стављам на гласање. Ко је за то да донесемоОдлуку о покретању поступка прибављања непокретности у јавну својину општине Рача, без накнаде, по основу поклона, и то: кп.бр. 446/2 КО Рача и кп.бр. 446/4 КО Рача; Ко је за, против, уздржаних? Нема.

**Председник Скупштине, Ненад Савковић:** Констатујем да је гласало 23 гласова ЗА, није било против и није било уздржаних.

**ТАЧКА 13: Разматрање предлога Решења о образовању Општинског штаба за ванредне ситуације на територији општине Рача;**

**Председник Скупштине, Ненад Савковић:** На основу члана 46. става 1. Закона о локалној самоуправи, Статута општине Раче, Пословника о раду Општинског већа, Закона о смањењу ризика од катастрофа и управљање ванредним ситуацијама и др. Општинско веће је упутило на седници одржаној 09.02.2024.године предлогРешења о образовању Општинског штаба за ванредне ситуације на територији општине Рача. Видели сте у материјалу, Командант Штаба Бранко Радосављевић, Председник општине; Заменик команданта штаба Ђорђе Иванковић Заменик Председника општине; Начелник Штаба Снежана Недовић, шеф одсека за финансијски надзор, Одељење за цивилну заштиту и управљање ризицима у центру у Крагујевцу; чланови Штаба: Ненад Савковић Председник Скупштине општине, Александар Сенић члан Општинског већа, Милан Домановић члан Општинског већа, Драган Игњатовић, члан Општинског већа. Ненад Голубовић службеник Општинске управе, Драгана Прокић службеник Општинске управе, Дејан Златић Начелник полицијске станице у Рачи, Горица Танасијевић директор Јавног предузећа за управљање и развој инфраструктурних објеката у Рачи, Дејан Милосављевић директор Дома здравља у Рачи, Дејан Вељковић директор ЈКП „Рача“ из Раче, Немања Миладиновић Командир Ватрогасно- спасилачке јединице у Рачи, Јована Бетулић Начелница Општинске управе у Рачи, Милан Трунић Шеф пословнице „Електродистрибуције“ у Рачи, Драган Маринковић приватни предузетник, Милан Игњатовић Секретар Црвеног крста, Весна Вићентијевић директор Основне школе, Наташа Павловић директор Предшколске установе, Ана Петровић В.Д. директор Средње школе, Слађана Срећковић Центар за социјални рад, Саша Николић Ветеринарска станица и Мајор Милутин Милуновић ВП.3262 Крагујевац, улица Крагујевачког октобра бб 34000 Крагујевац. Видели сте у материјалу да не читам шта све ради Штаб и знате из прошлог сазива.

**Председник Скупштине, Ненад Савковић:** Отворићу дискусију по овој тачки дневног реда, да ли неко жели реч? Нема дискутаната, стављам на гласање овакво решење као што сте видели у материјалу, што сам прочитао о образовању Општинског штаба за ванредне ситуације на територији општине Рача. Ко је за, против, уздржан? Нема.

**Председник Скупштине, Ненад Савковић:** Констатујем и за ову тачку дневног реда гласало 23 одборника ЗА, није било против гласова и није било уздржаних.

**ТАЧКА 14: Разматрање предлога Одлуке о давању сагласности на Програм сакупљања и одвожења отпада за 2024. годину, на територији општине Рача, ФЦЦ „ВРБАК“ д.о.о.Лапово;**

**Председник Скупштине, Ненад Савковић:** Обрађивач ове тачке Комунални инспектор, Снежана Миљковић, она ће да Вам образложи 14. тачку дневног реда.

**Снежана Миљковић, обрађивач:** Поштовање Председниче и одборници. Сходно члану 22. Одлуке о управљању комуналним отпадом на територији општине Рача прописано је да је тражилац услуге у овом случају Привредно друштво ФЦЦ „Врбак“ дужно да послове сакупљања, одвожења и депоновања комуналног отпада обавља на време и уредно према утврђеном Програму на који сте сви добили у материјалу, а на који сагласност даје Скупштина општине Рача, па стога предлажем да се овај програм усвоји. Хвала.

**Председник Скупштине, Ненад Савковић:** Хвала, да ли неко жели реч? Нема дискутаната, стављам на гласање: Одлуку о давању сагласности на Програм сакупљања и одвожења отпада за 2024. годину, на територији општине Рача, ФЦЦ „ВРБАК“ д.о.о.Лапово; Ко је за, против, уздржаних?

**Председник Скупштине, Ненад Савковић:** Констатујем да је ова тачка дневног реда усвојена са 22 гласа ЗА, није било против, и није било уздржаних.

**ТАЧКА 15: Разматрање предлога Одлуке о усвајању Извештаја о реализацији Локалног плана управљања отпадом општине Рача за период од 2012. до 2022. године;**

**Председник Скупштине, Ненад Савковић:** Такође, Снежана Миљковић.

**Снежаna Миљковић, обрађивач:** Одељење за изградњу, урбанизам и локални економски развој Општинске управе општине Рача је у складу са чланом 43.ставом 4. Закона о планском систему републике Србије доставило Извештај о реализацији Локалног плана управљања отпадом општине Рача за период од 2012. до 2022. године. И то све сходно члану 20. Закона о управљању отпадом где је прописано да jединица локална самоуправе доноси Локални план управљања отпадом, обезбеђује услове и стара се о његовом спровођењу. Поступајући у складу са Законом Скупштина општине Рача је донела Локални план за овај период. Па предлажем да Скупштина општине Рача усвоји предложени Извештај о реализацији Локалног плана управљања отпадом општине Рача за период од 2012. до 2022. године. Хвала.

**Председник Скупштине, Ненад Савковић:** Хвала. Отварам дискусију по овој тачки дневног реда, да ли има дискутната? Уколико не, стављам на гласање, ко ј да усвојимо Одлуку о усвајању Извештаја о реализацији Локалног плана управљања отпадом општине Рача за период од 2012. до 2022. године, против, уздржаних? Нема.

**Председник Скупштине, Ненад Савковић:** Констатујем да је ова тачка дневног реда усвојена са 21 гласом ЗА, није било против и није било уздржаних.

**ТАЧКА 16: Разматрање предлога Одлуке о приступању изради Средњорочног плана општине Рача, за период од 2024. до 2026. године;**

**Председник Скупштине, Ненад Савковић:** Начелница ће образложити ову тачку, изволи.

**Јована Бетулић, Начелница Општинске управе:** Хвала. Законом о планском систему Републике Србије утврђен је појам Средњорочног плана, обавеза израде и доношења Средњорочног плана. Садржина Средњорочног плана и средњорочног планирања у складу са процесом израде буџета како сад усвајамо буџет тако је наша и обавеза по Закону о планском систему Републике Србије да донесемо, да израдимо и донесемо Средњорочни план. Формирана је радна група и за председника Радне групе предложен Ђорђе Иванковић заменик Председника општине Рача, члан Општинског већа општине Рача.

**Председник Скупштине, Ненад Савковић:** Хвала. Отварамо дискусију по овој тачки дневног реда, да ли неко жели реч? Уколико не, стављам на гласање, ко је за да донесемоОдлуку о приступању изради Средњорочног плана општине Рача, за период од 2024. до 2026. године, против, уздржаних? Нема.

**Председник Скупштине, Ненад Савковић:** Констатујем да је ова тачка усвојена са 21 гласом ЗА, није било против, и није било уздржаних.

**ТАЧКА 17: Разматрање предлога Одлуке о приступању изради Локалног плана управљања отпадом на територији општине Рача за период од 2024. до 2033. године;**

**Председник Скупштине, Ненад Савковић:** Комунални инпектор.

**Снежана Миљковић, комунални инспектор:** Поштовање свима, на основу члана 46. став 1. тачка 1. Закона о локалној самоуправи, као и Статута општине Рача, чланом 20. ставом 3. Закона о планском систему Републике Србије, чланом 13., 14. и 20. Закона о управљањем отпадом утврђен је предлог Одлуке о приступању изради Локалног плана на територији општине Рача за период, значи од 2024. до 2033.године. С тога предлажем да Скупштина општине узме овај предлог у разматрање. Хвала.

**Председник Скупштине, Ненад Савковић:** Хвала. Отварам дискусију по овој тачки дневног реда. Нема дискутаната, стављам на гласање:Одлуку о приступању изради Локалног плана управљања отпадом на територији општине Рача за период од 2024. до 2033. године. Ко је за,против, уздржаних? Нема.

**Председник Скупштине, Ненад Савковић:** Констатујем да је ова тачка усвојена са 21 гласом ЗА, није било против, и није било уздржаних.

**ТАЧКА 18: Разматрање предлога Одлуке о давању сагласности на Статут Народне библиотеке „Радоје Домановић“, Рача, број 5, од 19.01.2024.године;**

**Председник Скупштине, Ненад Савковић:** На основу члана 46. став 1. тачке 1. Закона о локалној самоуправи и др. Закона, Статута општине Рача, Пословника о раду Општинског већа, стигао је предлог Одлуке о давању сагласности на нацрт Статута Народне библиотеке „Радоје Домановић“, видели сте у материјалу. Отварам дискусију по овој тачки дневног реда. Да ли неко жели реч, имамо неких питања? Хајде, укратко Мајо само опиши, уопштено само, одредбе у складу са Законом. Изволи.

**Маја Ветровић, обрађивач:** Поштовани одборници, одредбом члана 31. Закона о култури прописано је да регистар установе културе води Агенција за привредне регистре АПР. Такође одредбом члана 81. истог Закона прописано је да Установе културе које су основане до дана почетка промене новог Закона дужне су да ускладе своју организацију, рад и опште акте са одредбама овог Закона. С тим у вези Управни одбор Народне библиотеке „Радоје Домановић“ донео је нови Статут на седници дана одржаној 19.01.2024.године. Зато ето молим вас да усвојите овај нов Статут Народне библиотеке „Радоје Домановић“.

**Председник Скупштине, Ненад Савковић:** Хвала Мајо, отварам дискусију. **(Од 50:29 до 50:32 се не чује).** Ко је за, против, уздржаних? Нема.

**Председник Скупштине, Ненад Савковић:** Констатујем да је ова тачка усвојена са 21 гласом ЗА, није било против , и није било уздржаних.

**ТАЧКА 19: Разматрање предлога Одлуке о покретању поступка прибављања непокретности у јавну својину општине Рача, непосредном погодбом и то кп.бр. 80/8 КО Рача;**

**Јована Бетулић, Начелник Општинске управе:** Покреће се поступак прибављања непокретности у јавну својину општине Рача, катастарска парцела бр.80/8 КО Рача, површине 22 ара и 15 м2 која се налази у приватној својини Јањић Драгића и Јањић Душка са уделима од ½ непосредном погодбом за потребе Министарства унутрашњих послова у циљу изградње Ватрогасног дома односно на коришћење, односно објекта потребног за смештај возила и опреме Ватрогасне јединице надлежне за територију општине Рача.

**Председник Скупштине, Ненад Савковић:** Отварам дискусију по овој тачки дневног реда, да ли има дискутаната? Нема. Стављам на гласање, ко је за то да донесемо Одлуку о покретању поступка прибављања непокретности у јавну својину општине Рача, непосредном погодбом и то кп.бр. 80/8 КО Рача; против, уздржаних? Нема.

**Председник Скупштине, Ненад Савковић:** Констатујем да је ова тачка усвојена са 21 гласом ЗА, није било против , и није било уздржаних.

**ТАЧКА 20: Разматрање предлога Одлуке о покретању поступка отуђења непокретности из јавне својине општине Рача, путем прикупљања писмених понуда и то кп.бр. 304/20 КО Рача;**

**Председник Скупштине, Ненад Савковић:** Изволи Начелнице.

**Јована Бетулић, Начелник Општинске управе:** Хвала Председниче. Покреће се поступак прикупљања писмених понуда за отуђење непокретности у јавној својини општине Рача, то је катастарска парцела бр,.304/20 КО Рача , по култури је њива I класе, у површини је 161м2, налази се у оквиру Плана Генералне регулације градског насеља Раче уписане у листу непокретности 1201 и налази се у јавној својини општине Рача. Одредићемо цену на основу тржишне вредности непокретности коју ће утвдити надлежни орган одређен законом то је Пореска управа, након спроведене процедуре са најповољнијим понуђачем ћемо закључити уговор.

**Председник Скупштине, Ненад Савковић:** Хвала Наченице. Отварам дискусију по овој тачки. Нема заинтересованих. Стављам на гласање:Одлуку о покретању поступка отуђења непокретности из јавне својине општине Рача, путем прикупљања писмених понуда и то кп.бр. 304/20 КО Рача. Ко је за, против, уздржаних? Нема.

**Председник Скупштине, Ненад Савковић:** Констатујем да је ова тачка усвојена са 21 гласом ЗА, није било против, и није било уздржаних.

**ТАЧКА 21: Разматрање предлога Решења о разрешењу члана Школског одбора Средње школе „Ђура Јакшић“ у Рачи, представника родитеља;**

**Председник Скупштине, Ненад Савковић:** Разрешава се због престанка основа по коме је именован и то: Бојан Тимотијевић из Раче, са станом у улици Вука Караџића бр.33. Отварамо дискусију по овој тачки дневног реда, да ли неко жели реч? Не.Уколико нема дискутаната стављам предлог Решења о разрешењу члана Школског одбора Средње школе „Ђура Јакшић“ у Рачи, представника родитеља, на гласање. Ко је за, против, уздржаних? Нема.

**Председник Скупштине, Ненад Савковић:** Констатујем да је ова тачка усвојена са 21 гласом ЗА, није било против, и није било уздржаних.

**ТАЧКА 22: Разматрање предлога Решења о именовању члана Школског одбора Средње школе „Ђура Јакшић“ у Рачи, представника родитеља;**

**Председник Скупштине, Ненад Савковић:** Именује се на дужност Школског одбора Средње школе на мандатни период до истека мандата Школског одбора из реда представника родитеља, Весна Марковоић из Адровца, Рача, улица Деспота Стефана Високог број 28. Да ли неко жели реч? Уколико нема дискутаната стављам на гласање:предлог Решења о именовању члана Школског одбора Средње школе „Ђура Јакшић“ у Рачи, представника родитеља, Весне Марковић из Адровцa. Које за, против, уздржаних? Нема.

**Председник Скупштине, Ненад Савковић:** Констатујем да је ова тачка усвојена са 21 гласом ЗА, није било против, и није било уздржаних.

**ТАЧКА 23: Разматрање предлога Одлуке о давању сагласности на Одлуку Надзорног одбора ЈКП „Рача“, Рача, број 294-4, од 11.10.2023.године, о набавци радних машина путем кредитног задужења.**

**Председник Скупштине, Ненад Савковић:** Директор Јавно комуналног предузећа, Дејан Вељковић ће укратко да образложи овај захтев.

**Дејан Вељковић, директор ЈКП „Рача“:** Добар дан Председниче, добар дан свима. Надзорни одбор Јавно комуналног предузећа „Рача“ из Раче је на својој 18. седници која је одржана 11.10.2023.године донео Одлуку о набавци радних машина путем кредитног задужења код пословних банака и то за износ не већи од 70.000.000,00 динара. Одлуку сте добили у материјалу и она се односи на набавку нових радних-комуналних машина и то: радне машине багер точкаст са таруфом и кашиком, затим трактор са кранским лучером, као и теретно возило са једностраном кипарском надоградњом.

**Председник Скупштине, Ненад Савковић:** Отварам дискусију по овој тачки дневног реда. Да ли неко жели реч? Не, стављам предлог Одлуке о давању сагласности на Одлуку Надзорног одбора ЈКП „Рача“, Рача, број 294-4, од 11.10.2023.године, о набавци радних машина путем кредитног задужења на гласање. Ко је за, против, уздржаних? Нема.

**Председник Скупштине, Ненад Савковић:** Констатујем да је тачка усвојена са 22 гласа ЗА, није било против, и није било уздржаних.

**ТАЧКА 24: Разно.**

**Председник Скупштине, Ненад Савковић:** Нико се не јавља. Бранислав Милутиновић жели реч. Изволи Бане.

**Председник Скупштине, Ненад Савковић:** Ево сачекај Бане само моменат, пошто имам обавештење о формирању Одборничке групе, пре твог излагања да обавестим Скупштину: „Ми доле потписани одборнии Скупштине општине Рача овим путем изјављујемо да смо формирали Одборничку групу Скупштине општине Рача, под називом: „Рача не сме да стане“ и то под: 1. Милица Обрадовић; 2. Борко Петровић; 3. Марија Тодоровић: 4. Радослав Рафаиловић; 5. Слађана Срећковић; 6. Петар Миладиновић; 7. Тамара Живуловић; 8. Горан Деспотовић и 9. Горан Јевтић. За шефа Одборничке групе изабрана је Милица Обрадовић, за заменика Шефа Одборничке групе изабрана је Слађана Срећковић. У Рачи, 04.03.2024.године.“

**Председник Скупштине, Ненад Савковић:** Имам још нешто после под тачком разно али пре тога Бранислав Милутиновић, изволи.

**Бранисалв Милутиновић, одборник:** Поштовано председништво, даме и господо одборници, честитам мандате новим одборницима. И желим да кажем да Председник општине није навео приликом образлагања буџета капиталне објекте који су у фази, неки су завршени, неки су у фази изградње. Желим да вас обавестим да је Дом здравља завршен, део служби је пресељен. Надам се да ћемо уз помоћ локалне управе успети да обезбедимо и добар део опреме и у сарадњи са Министарством здравља јер мислим заиста је објекат прелеп. У току је изградња школе у Поповићу завршено је, и тендер у Саранову и Малим Крчмарима тако да је то нешто што ја хоћу да кажем, а да уђе у записник. И да сутра када историчари буду писали и читали ово што се дешавало на седницама Скупштине општине Рача не буде само пука прича већ да је Локална власт са нама одборницима ипак успела да заврши веома велике капиталне објекте који су веома важни за опстанак и за услугу грађанима општине Рача. У то име желим да вас позовем да обавестите најближе, комшије да је Дом здравља у функцији и да смо сада на новој адреси, а надам се да ћемо успети да обезбедимо и најсавременију опрему у неком наредном периоду. Хвала.

**Председник Скупштине, Ненад Савковић:** Хвала. Ево имамо још једног пријављеног за реч, Радојичић, изволи господине.

**Радослав Радојичић, одборник:** Поштовани Председниче, даме и господо, ја само имам неколико питања у вези овог сад што је Бане рекао. Пошто смо имали у Крчмарима већ проблем са том школом, нека петиција и свашта. Да ли је то решено, како је решено, шта рећи људима и како? Може и као одборничко питање, може усмено, а може и писмено како Вам одговара. То је то.

**Председник Скупштине, Ненад Савковић:** Нема потребе. Хвала Радојичићу. Да ли има још неко нешто? Ево Зорице, изволи одборнице.

**Председник Скупштине, Ненад Савковић:** Добар дан, честитам Вам још једном.

**Зорица Јовановић, одборница:** Хвала Председниче. Добар дан Вама и свима. Ја желим да дам оставку на место одборника.

**Председник Скупштине, Ненад Савковић:** И, кад пре.

**Зорица Јовановић, одборница:** А вама желим успеха у будућем раду. Хвала.

**Председник Скупштине, Ненад Савковић:** Штета баш, тек је изабрана, штета баш. (само минут да завршимо седницу). Чланом 68. став 4. Закона о локалним изборима прописано је да одборник може поднети оставку и усмено на седници Скупштине. Члан 69. Закона о локалним изборима гласи; „Скупштина доноси одлуку којом констатује да је одборнику престао мандат одмах након што прими обавештење о разлозима за престанак његовог мандата на седници која је у току, односно на првој наредној седници. Одлука којом се констатује да је одборнику престао мандат објављује се на Веб-презентацији. На основу наведеног и на основу поднее усмене оставке од стране одборнице Скупштине општине Рача Зорице Јовановић, а на основу члана 67. став 1. тачка 9), члана 68. став 4. и члана 69. Закона о локалним изборима, констатује се да Зорици Јовановић из Раче, рођеној 1970. године, радници, изабраној за одборницу Скупштине општине Рача са Изборне листе ИВИЦА ДАЧИЋ-ПРЕМИЈЕР СРБИЈЕ, престаје мандат одборника пре истека времена на које је изабрана, због подношења усмене оставке на седници Скупштине општине Рача, одржаној дана 04. марта 2024.године.

**Председник Скупштине, Ненад Савковић:** Да ли имамо још нешто под тачком разно? Уколико не, закључујем 3. седницу Скупштине општине Рача 11:25 минута . Хвала свима!

**СКУПШТИНА ОПШТИНЕ РАЧА**

**ПРЕДСЕДНИК**

**Број: 06-30/2024-I-01 СКУПШТИНЕ ОПШТИНЕ РАЧА**

**Дана, 04.03.2024.године Ненад Савковић**

Записничар,

В.Матијашевић