**РЕПУБЛИКА СРБИЈА-ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број: 110-1/ 2024-II-01**

**Датум: 18.03.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 32. ставом 1. тачком 6) и чланом 59. ставом 1. Закона о локалној самоуправи (''Сл.гласник РС'' бр. 129/07,83/2014 и 101/2016 , 47/2018, 111/2021 и др.закон), чланом 40. ставом 1. тачке 6) и чланом 80. Статута општине Рача (''Службени гласник општине Рача“, број 3/2019), Општинско веће општине Рача, на седници одржаној дана 18.03.2024. године, утврдило је предлог:

**ОДЛУКЕ**

**О ИЗМЕНИ ОДЛУКЕ О ОРГАНИЗАЦИЈИ ОПШТИНСКЕ УПРАВЕ ОПШТИНЕ РАЧА**

**Члан 1.**

Мења се члан 6. Одлуке о организацији Општинске управе општине Рача (''Службени гласник општине Рача'' бр.9/2023), тако да сада гласи :

**„Члан 6.**

Општинска управа има електронски печат и три печатa округлог облика са кружно исписаним ћириличним текстом на српском језику: Република Србија, Општина Рача - Општинска управа, Рача у дну печата и грб Републике Србије у средини печата испод кога су на сваком печату исписани различити римски бројеви и то: IV, V и VI

Општинска управа има штамбиљ правоугаоног облика са ћириличним текстом на српском језику: Република Србија, Општинска управа Рача, реч Рача у дну печата и рубрикама за број и датум.

Употреба печата и штамбиља се регулише одлуком начелника Општинске управе.“

**Члан 2.**

У осталом делуОдлука о организацији Општинске управе општине Рача (''Службени гласник општине Рача'' бр.9/2023), остаје непромењена.

**Члан 3.**

Ова Одлука ступа на снагу осмог дана од дана објављивања у „Службеном гласнику општине Рача“.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Бранко Радосављевић

**Доставити:**

**-**Скупштини општине Рача;

-Архиви