**РЕПУБЛИКА СРБИЈА-ОПШТИНА РАЧА**

**ОПШТИНСКО ВЕЋЕ**

**Број:021-75/2024-II-01**

**Дана: 18.03.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), Општинско веће општине Рача, на седници одржаној дана 18.03.2024. године, утврдило је предлог:

**ОДЛУКЕ**

**о утврђивању накнаде за рад одборника, чланова радних тела Скупштине општине Рача и чланова Општинског већа општине Рача**

**Члан 1.**

Одборницима Скупштине општине Рача, утврђује се накнада за присутност и рад на седници Скупштине, и то:

* у износу од 5.000,00 динара по седници, за одборнике који имају пребивалиште на територији Месне заједнице Рача (насељена места Рача, Адровац и Мали Мирашевац);
* у износу од 5.500,00 динара по седници, за одборнике који имају пребивалиште ван територије Месне заједнице Рача.

**Члан 2.**

Члановима радних тела Скупштине општине Рача, утврђује се накнада за присутност и рад на седници радног тела, и то:

* у износу од 4.000,00 динара по седници, за чланове радних тела који имају пребивалиште на територији Месне заједнице Рача (насељена места Рача, Адровац и Мали Мирашевац) и за чланове радних тела који имају пребивалиште ван територије Месне заједнице Рача.

**Члан 3.**

Члановима Општинског већа општине Рача, који нису на сталном раду у општини Рача, утврђује се накнада за присутност и рад на седници Општинског већа, и то:

* у износу од 6.000,00 динара по седници, за чланове Општинског већа који имају пребивалиште на територији Месне заједнице Рача (насељена места Рача, Адровац и Мали Мирашевац) и за чланове Општинског већа који имају пребивалиште ван територије Месне заједнице Рача.

Председник општине, заменик Председника општине и чланови Општинског већа који су на сталном раду у општини Рача, немају право на накнаду из става 1. овог члана.

**Члан 4.**

Накнаде по овој одлуци исплаћују се на текући рачун примаоца накнаде.

**Члан 5.**

Ступањем на снагу ове Одлуке, престаје да важи Одлука Скупштине општине Рача о утврђивању накнаде за рад одборника, чланова радних тела Скупштине општине Рача и чланова Општинског већа општине Рача, број 020-81/2020-I-01 од 16.10.2020. године.

**Члан 6.**

Одлука ступа на снагу осмог дана од дана објављивања у „Службеном гласнику општине Рача“.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Бранко Радосављевић

**Доставити:**

**-**Скупштини општине Рача;

-Архиви