**РЕПУБЛИКА СРБИЈА**

**ОПШТИНА РАЧА-ОПШТИНСКО ВЕЋЕ**

**Број:46-25/24-II-01**

**Датум:11.03.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 26. ставом 1. тачком 3. Закона о јавној својини ( "Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020) и чланом 18. Одлуке прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), Општинско веће општине Рача, на седници одржаној дана 11.03.2024. године, утврдило је предлог:

**ОДЛУКЕ**

**О ПОКРЕТАЊУ ПОСТУПКА ПРИБАВЉАЊА НЕПОКРЕТНОСТИ У ЈАВНУ СВОЈИНУ ОПШТИНЕ РАЧА**

**Члан 1.**

**ПОКРЕЋЕ СЕ** поступак прибављања непокретности у јавну својину општине Рача и то:

* кп.бр. **147/5 КО Рача**, градско грађевинско земљиште, по култури остало вештачки створено неплодно земљиште,у површини од 1291 м2, уписана у ЛН 1274 КО Рача, које се налази у јавној својини Републике Србије, непосредном погодбом, без накнаде.

**Члан 2.**

Непокретност из члана 1. ове Одлуке прибавља се из јавне својине Републике Србије, непосредном погодбом, без накнаде, а све у циљу изградње и реконструкције Саобраћајне инфраструктуре – Основна улична мрежа.

**Члан 3.**

Напред наведена катастарска парцела налази се у границама Просторног плана општине Рача („Службени гласник општине Рача“, бр. 5/12) и Плана генералне регулације градског насеља Рача („Службени гласник општине Рача“, бр. 11/12 и 14/15) и према Информацији о локацији представља грађевинско земљиште за јавне намене, односно део кп.бр. 147/5 КО Рача представља Саобраћајну инфраструктуру- Основну уличну мрежу.

Обзиром да се предметна парцела налази у јавној својини Републике Србије, потребно је извршити пренос права јавне својине са Републике Србије на општину Рача, без накнаде, како би Општина Рача преузела обавезу изградње и реконструкције Саобраћајне инфраструктуре – Основна улична мрежа.

**Члан 4.**

Одлука ступа на снагу даном доношења

***Образложење***

Правни основ за доношење ове одлуке садржан је у члану 26. ставу 1. тачки 3. Закона о јавној својини ( "Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020), којим је прописано да се располагањем стварима у јавној својини, у смислу овог закона, сматра пренос права јавне својине на другог носиоца јавне својине (са накнадом или без накнаде), укључујући и размену.

Одлуку да се непокретност прибави или отуђи из јавне својине Општине непосредном погодбом или испод тржишне цене, односно без накнаде, под условима прописаним овом одлуком, доноси Скупштина општине.

Предлог Одлуке о прибављању непокретности у јавну својину Општине, односно отуђењу непокретности из јавне својине Општине путем непосредне погодбе, испод тржишне цене или без накнаде, утврђује Општинско веће.

Прибављање предметне непокретности у јавну својину општине Рача, потребно је извршити како би општина Рача преузела обавезу изградње и рекострукције Саобраћајне инфраструктуре, Основне уличне мреже.

На основу свега изнетог доноси се Одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* Архиви.