**РЕПУБЛИКА СРБИЈА-ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број:46-29/2024-II-01**

**Датум:18.03.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 29. ставом 3. Закона о јавној својини („Службени гласник РС“, број 72/11, 88/13, 105/14, 104/2016- , 108/2016, 113/2017, 95/2018 и 153/2020), чланом 2. ставом 1. и чланом 18. Одлуке о прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), чланом 67. ставом 1. тачком 10) Статута општине Рача (''Службени гласник општине Рача", број: 3/2019 ), Општинско веће општине Рача, на седници одржаној дана 18.03.2024. године, утврдило је предлог:

**Р Е Ш Е Њ А**

**О ПРИБАВЉАЊУ НЕПОКРЕТНОСТИ У ЈАВНУ СВОЈИНУ ОПШТИНЕ РАЧА БЕЗ НАКНАДЕ**

**1**. Овим Решењем **ОДОБРАВА СЕ** поступак прибављања непокретности у јавну својину општине Рача, и то катастарских парцела број **446/2 КО Рача, врста земљишта –**градско грађевинско земљиште, воћњак 1. класе, у површини од 80 м2, уписана у ЛН 1429 КО Рача и кп.бр. **446/4 КО Рача, врста земљишта**- градско грађевинско земљиште, земљиште под зградом и другим објектом, у површини од 81 м2, уписана у ЛН 1430 КО Рача, обе катастарске парцеле налазе се у својини – други облици Манастира „Вишевац“ – Епархија Шумадијска СПЦ, **без накнаде,по основу поклона.**

**2**. Власник предметних парцела Манастира „Вишевац“ – Епархија Шумадијска СПЦје сагласан да наведене парцеле пренесе у јавну својину општине Рача, без накнаде, по основу поклона, а све то ради реализације урбанистичког плана општине Рача и на основу поравнања између општине Рача и СПЦ Епархије Шумадијске.

**3.** Након доношења Решења оприбављању непокретности закључиће се Уговор о поклону између општине Рача, као поклонопримца и власника предметних парцела из тачке 1. овог Решења, као поклонодавца.

**4.** За потписивање Уговора о поклону, у име општине Рача, овлашћује се Председник општине Рача.

**5.** Решење ступа на снагу даном доношења.

***О б р а з л о ж е њ е***

Власник горе наведених парцела Манастира „Вишевац“ – Епархија Шумадијска СПЦје сагласна да наведене парцеле пренесе у јавну својину општине Рача, без накнаде, по основу поклона, и на основу поравнања између општине Рача и СПЦ Епархије Шумадијске, а све то ради реализације урбанистичког плана општине Рача.

Обзиром на добру вољу власника парцела, да исте пренесу у јавну својину општине Рача, одлучено је као у диспозитиву Решења.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Бранко Радосављевић

**Доставити:**

**-**Скупштини општине Рача;

-Архиви.